

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/3629-1/2022.

Napirend sorszáma:

**Előterjesztés**

**Hévíz Város Önkormányzat Képviselő-testületének**

**2022. március 31-ei nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Papp Gábor polgármester

**Készítette:**  Varga András TASZII Intézményvezető

Gönye József GAMESZ igazgató

Fábiánné Hoffman Márta hatósági osztályvezető

**Megtárgyalta:** Pénzügyi Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A szociális igazgatásról és a szociális ellátásokról szóló 1993. évi III. tv. (a továbbiakban: Szoctv.) 92. § (1) bekezdése alapján a személyes gondoskodás nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatások és a személyes gondoskodást nyújtó gyermekjóléti ellátások szabályait az önkormányzat a 21/2014. (IV. 29.) önkormányzati rendeletében (a továbbiakban: Ör.) határozta meg.

A Szoctv. és a gyermekek védelméről és a gyámügyi igazgatásról szóló 1997 évi XXXI. törvényben (a továbbiakban Gyvt.) továbbá a részletes szabályokat tartalmazó végrehajtási rendeletben rögzítettek miatt minden évben felülvizsgálatra kerülnek a személyes gondoskodást nyújtó szociális és gyermekjóléti szolgáltatások igénybevételéért fizetendő térítési díjak.

2020. decemberében fenntartói egyeztetés mellett a térítési díjak felülvizsgálata megtörtént, majd ezt követően előterjesztés készült, azonban a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet 2021. december 31-ig megtiltotta az önkormányzatok számára az általuk fenntartott intézmények, szolgáltatások esetében a térítési díjak emelését, változtatását, új díj bevezetését.

Az Önkormányzat a veszélyhelyzettel összefüggő átmeneti szabályokról szóló a 2021. évi XCIX. törvény 147. §-a alapján, a 603/2020. (XII. 18.) Korm. rendelet hatálybalépésének napjától (2020. december 19.) már megállapított új díjat nem vezethet be**, 2022. június 30. napjáig új díjat nem állapíthat meg, meglévő díjat új kötelezetti körre nem terjeszthet ki.** *Ez alapján a személyi térítési díjak emelésére jelenleg nincs lehetőségünk, új díjat nem állapíthatunk meg, meglévő díjat új kötelezetti körre nem terjeszthetünk ki.*

Tehát jelenleg hatályban maradnak a 2020. március 1. napjával megállapított térítési díjak.

A térítési díjak megállapításához 2022. július 1. napjától a Teréz Anya Szociális Integrált Intézmény (a továbbiakban: TASZII) és a Gazdasági Műszaki Ellátó Szervezet (a továbbiakban: GAMESZ) javaslata alapján, az elmúlt évi anyagot alapul véve és korrigálva, a 2021. évi tervezett önköltséget figyelembe véve, mérlegelve az eltelt időszakot, valamint az ellátottak szempontjait is, az alábbi lehetőségek lehetnek reálisak a térítési díjak emelése kapcsán:

**Intézményi térítési díjak megállapítása**

A Szoc.tv. 115. §(1)bekezdése alapján: Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.

1. ***Étkeztetés***

A jelenlegi szabályozás alapján a szociálisan rászorultak részére biztosított étkezés bruttó intézményi térítési díja 715 Ft/fő/adag. Hétköznapokon ezen összegért a GAMESZ biztosítja az ételek előállítását. A GAMESZ felülvizsgálta a nyersanyag árakat, így az étkeztetés szociálisan rászorultak részére **2022. július 1. napjától 965 Ft Ft/fő/adag** összegre változik.

A TASZII a fenntartó Hévíz Város Önkormányzata Képviselő-testületének 164/2020 (VIII. 27.), valamint a 175/2020. (IX.14.) számú határozataiban foglaltaknak megfelelően az intézményi gazdálkodás és működés racionalizálását megkezdte az üzemeltetési feladatok felülvizsgálatával.

A GAMESZ a 2022. II. negyedévi közétkeztetéshez szükséges nyersanyagok és élelmiszerek beszerzési eljárása keretében a beérkezett ajánlatok bontására és értékelésére az így a kapott árajánlatok alapján tette meg módosítási javaslatát.

Az Szoc.tv. 115.§ (2) bekezdése alapján, a kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét. A szociális alapszolgáltatások személyi térítési díjának megállapításánál a szolgáltatást igénybe vevő személy rendszeres havi jövedelmét, kiskorú igénybe vevő esetén a családban egy főre jutó rendszeres havi jövedelmét kell figyelembe venni. Az Szt 116. § (3) bekezdése rögzíti, hogy a személyi térítési díj nem haladhatja meg a jövedelem

a) 30%-át étkeztetés,

b) 25%-át házi segítségnyújtás,

c) 30%-át, ha a házi segítségnyújtás mellett étkezést is biztosítanak, illetve támogató szolgáltatás,

d) 20%-át a kiskorú részére nyújtott támogató szolgáltatás,

e) 2%-át jelzőrendszeres házi segítségnyújtás

esetében.

A szociális étkeztetés kiszállítási díja 2017. évben került bevezetésre, amelyet az igénybe vevők elfogadtak. A jelenlegi díj **150 Ft/adag,** a szállítási díj szolgáltatási önköltsége nagymértékben emelkedett – 248 Ft/adag – így a szállítás díját megemelni szükséges **245 Ft/adag** díjra.

1. ***Idősek otthona:***

Az idősek otthonában az intézményi ellátásért fizetendő személyi térítési díj meghatározása során meg kell állapítani az ellátást igénylőre vonatkozó jövedelemhányadot. A jövedelemhányad nem haladhatja meg az ellátott havi jövedelmének 80%-át.

Amennyiben az így meghatározott jövedelemhányad nem éri el az intézményi térítési díj összegét, abban az esetben a jogszabályban meghatározott jelentős pénz, és/vagy ingatlanvagyon esetén a jövedelemhányad és az intézményi térítési díj közötti különbözetet a jelentős pénz, és/vagy ingatlanvagyonból kell fedezni, vagy hozzátartozó általi kiegészítéssel Magyarország Alaptörvénye (2021. április 25.) XVI. cikk „*(4) A nagykorú gyermekek kötelesek rászoruló szüleikről gondoskodni”* alapján.

Az idősek bentlakásos étkeztetését jelenleg a TASZII a GAMESZ útján - nyersanyagköltség normál étkezés nyersanyagköltsége 780 Ft/adag, a diétás étkezés 840 Ft/adag) megfizetése ellenében biztosítja 2020. február 1-től a két intézmény közti megállapodás alapján. Figyelembe véve a nyersanyagárakat **2022. július 1-től** ezt normál étkezés esetén **858 Ft/adag**, diétás étkezés esetén **924 Ft/adag** összegre szükséges emelni és módosítani a két intézmény közti megállapodást.

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 2020. január 1. napjával az alábbiak szerint változott:

„16. § Ha az ellátott a bentlakásos intézményi ellátást a hónap nem mindegyik napján veszi igénybe, a távolléti napok számát meg kell szorozni a 28. §-ban foglaltak szerint számított csökkentett összegű napi személyi térítési díjjal, a jelenléti napok számát pedig meg kell szorozni a teljes összegű napi személyi térítési díjjal. A két szorzat összege az adott hónapra fizetendő térítési díj. A jelenléti napok számát úgy kell meghatározni, hogy az adott hónap napjainak számából le kell vonni a távolléti napok számát, valamint azoknak a napoknak a számát, amelyeken az intézményi jogviszony nem állt fenn.”

Tehát jogszabályváltozás miatt a térítési díj havi összege 2020. január 1. napjától a hónap napjainak száma alapján változott.

Az önköltség számítások figyelembe vételével – a személyi és dologi kiadások jelentős növekedése miatt – a térítési díj **3.600 Ft/nap** összegben került 2020. március 1. napjával megállapításra. A jelenlegi önköltség 1 napra eső összege 12 437 Ft, és mivel a költségek az állami támogatás változatlanul alacsony mértéke mellett várhatóan tovább növekednek, ezért a térítési díj mértékét **6.000 Ft/nap** összegre szükséges emelni a tehervállalás arányosabb elosztása érdekében. Az intézményvezető a lakók jövedelmi helyzetét megvizsgálta, mely alapján a megemelt térítési díj esetén növekszik azok aránya, akiknél hozzátartozói kiegészítése/saját vagyonból történő kiegészítés szükséges (jelenleg a lakók 8,77%-a nem tudja megfizetni a térítési díjat).

Az Intézményben 2018. évben bevezetett, azóta változatlan mértékű belépési hozzájárulás összegét is módosítani javasolja az intézményvezető az alábbiak szerint:

Az Ör. 15/A. §(1) *„A hozzájárulás összege egymillió forint/fő.”* helyébe a ***„A hozzájárulás összege hárommillió forint/fő.”*** lépjen, a rendelet 15/A. § (3) bekezdése kerüljön kivezetésre, azaz a részletfizetés lehetősége megszűnne, a **hévízi lakosok számára nyújtott** **50%-os kedvezmény azonban továbbra érvényben** **maradna**.

A belépési hozzájárulás lehetőséget ad arra, hogy az Intézmény olyan eszközbeszerzéseket, üzemeltetéshez kapcsolódó fejlesztéseket valósítson meg, melyek a lakók komfortfokozatát emelik, a szolgáltatások minőségét javítják. Ezek többnyire bútorzat beszerzések, informatikai rendszer fejlesztése, valamint a gondozási szükségletből adódó szolgáltatások díjainak megfizetése (nővérhívó rendszer, segédeszközök, akadálymentesítés, egészségügyi szolgáltatások igénybevétele). A belépési hozzájárulással a fenntartó intézményfenntartási terhei mérséklődnek.

1. ***Házi segítségnyújtás:***

Az Szoctv. módosításának következtében 2016. január 1-től a házi segítségnyújtás feladat kettévált: szociális segítésre (amelyhez az alacsony szükséglet kielégítését szolgáló, szakképzettség nélkül is ellátható tevékenységek tartoznak) és személyi gondozásra (amelynek keretében, „intenzív” szükségletet kielégítő gondozási tevékenységek és az ápolói kompetenciának megfelelő ápolási feladatok végezhetők a megfelelő szociális vagy egészségügyi szakképesítés birtokában). A térítési díj megállapításánál 2018. január 1-ét követően már nem szükséges különválasztani, így a térítési díj egységesen került megállapításra.

2022. évben tervezett önköltség gondozási óránként egységesen rendkívül magas, 4021 Ft/óra a számított önköltség, a hatályos intézményi térítési díj **800 Ft/óra** összeg, melyet **1000 Ft/óra** díjra szükséges emelni, valamint a jelenleg érvényben lévő, több kedvezmény (hévízi lakosok kedvezménye, házi segítségnyújtás és jelzőrendszeres házi segítségnyújtás együttes igénybe vételének kedvezménye) kerüljön kivezetésre a 2. sz. melléklet alapján (meghagyva a legalacsonyabb jövedelműek számára a térítésmentes igénybevételt), az 5. sz. melléklet (kedvezmények) kivezetése mellett.

1. ***Jelzőrendszeres házi segítségnyújtás***

Az intézményi térítési díj jelenleg **60 Ft/nap/készülék**, míg az 1 napra eső kiadás 96 Ft, így a térítési díjat **90 Ft/nap** díjra szükséges emelni, a kedvezmények kivezetése mellett (hévízi lakosok kedvezménye, házi segítségnyújtás és jelzőrendszeres házi segítségnyújtás együttes igénybe vételének kedvezménye).

.

1. ***Idősek nappali ellátása***

Az idősek nappali ellátása **továbbra is térítésmentes szolgáltatás**.

1. ***Bölcsőde***

A bölcsődei térítési díjak esetében az intézményi térítési díjat külön kell meghatározni a gyermekétkeztetésre és a gyermek gondozására. A gyermekétkeztetés intézményi térítési díjának alapja a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet (a továbbiakban: Korm. rend.) 9. § (1) bekezdése értelmében a gyermek gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének a különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

2020. március 1-től a bölcsődei gondozási díj az alábbiak szerint alakult:

* a gondozási díj napi összege **500 Ft/gyermek**, havidíj formájában megállapítva, azaz 20 – 22 munkanapos hónapok esetén 10.000 – 11.000 Ft/gyermek/hó összegben
* életvitelszerűen, a bejelentett hévízi lakóhelyén vagy tartózkodási helyén élő, hévízi lakosok, akik e tényről nyilatkoznak, a fenti díjból 50 % kedvezményben részesülnek, így a havi díj 5.000 – 5.500 Ft/gyermek/hó díjat kell megfizetniük. A gondozási díj Áfa-mentes.

Tört hónap esetén (beiratkozáskor, nyári leálláskor, illetve kiiratkozáskor) a bölcsődei gondozás személyi térítési díja megegyezik az igénybe vett ellátási nap és az egy napra jutó gondozási díj szorzatával.

Az intézményvezető javaslata alapján a 2022. július 1-től a gondozási díj napi összegét a rendkívül magas (állami támogatással csökkentett) önköltség 10.557 Ft/nap miatt **1000 Ft/gyermek** összegben szükséges megállapítani a hévízi lakosok számára nyújtott kedvezmény (rendelet 11. § (4) bekezdése) kivezetése mellett.

Jogszabály a rászorulók számára továbbra is kedvezményeket biztosít, az étkezésért fizetendő díj pedig nyilatkozat alapján, jövedelmi vizsgálat nélkül rendszerint térítésmentes.

A Gyvt. 150. § (5) bekezdése értelmében ingyenes ellátásban kell részesíteni a jogosultat, ha a térítési díj fizetésére kötelezett jövedelemmel nem rendelkezik.

(6) Bölcsődében, mini bölcsődében nyújtott bölcsődei ellátás esetén

*a)*a rendszeres gyermekvédelmi kedvezményben részesülő gyermek,

*b)*a tartósan beteg vagy fogyatékos gyermek,

*c)*a három- vagy többgyermekes család gyermekének,

*d)* az átmeneti gondozásban lévő, az ideiglenes hatállyal nevelőszülőnél vagy gyermekotthonban elhelyezett, a nevelésbe vett gyermek,

*e)*a védelembe vett gyermek

gondozását térítésmentesen kell biztosítani. Ezekben az esetekben személyi térítési díj - a Gyvt. 21/B. § (1) bekezdésében foglaltak figyelembevételével - csak az étkezésért kérhető. A *c)*pont szerinti gyermekszámot a 21/B. § (3) bekezdésében foglaltak szerint kell meghatározni.

A Korm. rend. 9. § (3) bekezdés alapján a bölcsődei, mini bölcsődei gondozás személyi térítési díját - a fenntartó eltérő döntése hiányában - akkor is teljes hónapra kell megállapítani, ha a gyermek az ellátást a hónap nem minden napján veszi igénybe.

Az jogszabály változás miatt 2015. évtől a személyes gondoskodás körébe tartozó szociális ellátások esetében megszűnt az intézményi térítési díj számításának azon módja, amely az intézményi térítési díjat a szolgáltatási önköltség és az állami támogatás különbözeteként rendelte megállapítani. Azonban a döntés meghozatalához elengedhetetlen az állami támogatás számbavétele. Az állami támogatás mértéke a legtöbb területen évek óta változatlan, vagy minimális emelkedés volt. Arányaiban nézve az intézmény üzemeltetési költségei (átlagban, nagyságrendileg) 1/3 arányban oszlik meg az állami támogatás, a fenntartó önkormányzat, valamint az ellátottak között.

Az alábbi táblázat a személyes gondoskodás körébe tartozó szociális ellátásokra igényelt (tervezett) 2022. évi normatív állami hozzájárulásokat tartalmazza:

|  |  |  |
| --- | --- | --- |
| Sorszám | Személyes gondoskodás megnevezése | Állami támogatás Ft/év |
| 1. | Étkeztetés szociálisan rászorultak részére | 4.814.510,- |
| 2. | Házi segítségnyújtás |  |
| 3. | szociális segítés | 0,- |
| 4. | személyes gondoskodás | 12.196.160,- |
| 5. | Nappali ellátás - Idősek klubja tartózkodás | 5.640.750,- |
| 6. | Ápolást-gondozást nyújtó intézmény és rehabilitációs intézményi ellátás (Idősek Otthona) | 96.750.000,- |
| 7. | Bölcsőde támogatása | 19.758.000,- |

A fenti térítési díj változások százalékos megoszlásban az alábbi mértékű emelést jelentenék:

* étkezés szállítási díja: 63 %
* házi segítségnyújtás: 25 %
* jelzőrendszeres házi segítségnyújtás: 50 %
* idősek otthona:
  + térítési díj: 67 %
  + belépési hozzájárulás: 300%
* bölcsődei gondozási díj: 200 %

1. **Gyermekek napközbeni ellátása keretében biztosított étkeztetés térítési díjai**

Az étkezési térítési díjakról szóló rendeletek 2022. évi módosításához a gyermekétkeztetést biztosító GAMESZ javaslatát a következőkben tette meg:

A 2020. novemberében és 2021. júniusában lefolytatott, a 2021. évi közétkeztetéshez szükséges nyersanyagok és élelmiszerek beszerzési eljárása alapján megkötött éves keretszerződéseink tükrözik az élelmiszerárak globális növekedését, továbbá a 2021. szeptember 1-je után megindított közbeszerzési eljárásoknál már kötelezően kell alkalmazni a közétkeztetés tárgyú közbeszerzések tekintetében alkalmazandó eljárások sajátos szabályairól szóló [676/2020. (XII. 28.) Korm. rendeletet](https://net.jogtar.hu/jogszabaly?docid=a2000676.kor).

Ez a jogszabály alapvetően átalakítja, megújítja az óvodák, iskolák és szociális intézmények részére biztosított étkezést, célja több kiváló minőségű, egészséges, magyar élelmiszer felhasználása a közétkeztetésben. A jogszabály alapján 2022. január 1-től a közétkeztetésben felhasznált élelmiszerek legalább 60 százaléka hazai forrásból, vagy úgynevezett rövid ellátási láncon keresztül beszerzett formában kerülhet a közétkeztetők konyhájába. Mindezek alapján szükséges a gyermekétkeztetés, a munkahelyi étkezés és a szociális étkezés nyersanyagnormáinak emelése, mely változást 2022. július 1-vel tervezzük bevezetni.

Egyelőre átlagosan 35 %-os nyersanyagnorma emelést tartunk elengedhetetlennek a gyermekétkeztetésnél, a felnőtt, szociális és tanéven kívüli étkeztetésnél pedig a rezsiköltség is ugyanennyivel emelkedik mivel az a nyersanyagnorma arányában van megállapítva.

Részletesen: a bölcsődei nyersanyagnorma 35 %-os, az óvodai norma 35 %-os, az általános iskolai napközi norma 35 %-os, a kis- és nagy-menza, diétás kis- és nagy menza norma 35 %-os, a diákotthoni reggeli-ebéd-vacsora norma 35 %-os emelése szükséges.

**A rendelettervezet részletes indokolása:**

1. § Az Idősek Otthona igénybevételéért fizetendő belépési hozzájárulás összege módosul.

2. § Hatályát veszti a bölcsődei gondozás díjtérítési díjának 50 %-os kedvezménye a hévízi lakó- vagy tartózkodási helyen élők vonatkozásában, továbbá az Idősek Otthonában fizetendő térítési díj esetében a részlefizetési kedvezmény.

3. § A 2022. július 1. napjától hatályos intézményi térítési díjakat tartalmazza.

4. § A 2022. július 1. napjától hatályos gyermekek napközbeni ellátás keretében biztosított étkezés térítési díjait tartalmazza.

5. § A házi segítségnyújtás térítési díjait tartalmazza.

6. § A jelzőrendszeres házi segítségnyújtás térítési díja egységes lett, a további kedvezmény hatályon kívül került, ezért az Ör. 5. melléklete hatályát veszti.

7. § A rendelet hatályba lépéséről rendelkezik.

**Felülvizsgálati javaslat:**

Az étkeztetés megszervezése és biztosítása az Önkormányzat szociális alapellátás szolgáltatási kötelezettsége. Fontos azonban, hogy a jogosultak meghatározása során az 1993. év III. törvény által meghatározottak mellett pontosításra kerüljön, hogy a segítség azokhoz jusson el, akik valóban a legrászorultabbak, és ne csökkenjen a hozzáférés lehetősége a rendszer túlterheltsége miatt. Fontos szempont továbbá a gazdaságosan fenntartható üzemeltetés, működtetés (intézményrendszer, humán erőforrás biztosítása stb.). Ennek megvalósulása érdekében javasolt az alábbi elv mentén új szabályozás kidolgozása:

A. Az étkeztetésre való jogosultság feltétele, hogy

1. olyan ok áll fenn, amelynél fogva a maguk és a Ptk. szerint általuk eltartani köteles személyeknek nem tudnak legalább napi egyszeri meleg étkezést biztosítani; igazolás módja: az okok feltárásáról nyilatkozat és háziorvosi, szakorvosi igazolás,
2. munkaviszonnyal, munkavégzésre irányuló egyéb jogviszonnyal nem rendelkezik, gazdasági tevékenységet nem folytat.

B. A szállítás költségének áthárítása és csak különösen indokolt esetben (súlyos rokkantság) biztosítva a továbbiakban az ingyenes kiszállítást. Így azt étkezést vagy a szállítás díjának megfizetésével lehetne igénybe venni vagy át kell venni a kiadó helyen.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel. A határozati javaslat elfogadása egyszerű szótöbbséget igényel.

**2.**

**Határozati javaslat**

Hévíz Város Önkormányzat Képviselő-testülete elrendeli a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet szerinti étkeztetés előterjesztés szerinti javaslatnak megfelelő felülvizsgálatát szabályozási javaslat kidolgozását.

Felelős: dr. Tüske Róbert jegyző

Varga András intézményvezető

Határidő: 2022. június 30.

**Hévíz Város Önkormányzat Képviselő-testületének**

**.../…. (… . …) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

**1. §** Az Ör. 15/A. § (1) bekezdése helyébe a következő rendelkezés lép:

„(1) Az Idősek Otthona igénybevételéért belépési hozzájárulást kell fizetni. A belépési hozzájárulást az igénylő vagy a hozzájárulás megfizetését vállaló személy köteles megfizetni. A hozzájárulás összege hárommillió forint/fő.”

**2. §** Hatályát veszti az Ör.

*a)* 11. § (4) bekezdése,

*b)* 15/A. § (3) bekezdése.

**3. §** Az Ör. 2. melléklete helyébe az 1. melléklet lép.

**4. §** Az Ör. 3. melléklete helyébe a 2. melléklet lép.

**5. §** Az Ör. 4. melléklete helyébe 3. melléklet szerint lép.

**6. §** Hatályát veszti az Ör. 5. melléklete.

**7.§** Ez a rendelet 2022. július 1. napján lép hatályba.

dr. Tüske Róbert Papp Gábor

jegyző polgármester

*1. melléklet a …./2022. ( ) önkormányzati rendelethez*

*2. melléklet a 21/2014. (IV. 29.) önkormányzati rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | D | |  |  |
| Sorszám | Személyes gondoskodás megnevezése | Mennyiség egysége | Szolgáltatási önköltség | Fizetendő intézményi térítési díj | |  | |
| 1. | Étkeztetés szállítási díja | Ft/adag | 248 | 245 | |  | |
| 2. | Házi segítségnyújtás | Ft/fő/gondozási óra | 4 021 | 1 000 | |  | |
| 3. | Jelzőrendszeres házi segítségnyújtás | Ft/ellátási nap | 96 |  | 90 |  |  |
| 4. | Nappali ellátás - Idősek klubja tartózkodás | Ft/fő/ellátási nap | 1 517 | 0 | |  | |
| 5. | Ápolást-gondozás nyújtó intézményi és rehabilitációs intézményi ellátás (Idősek Otthona) | Ft/fő/ellátási nap | 12 437 | 6 000 | |  | |
|  |  |  |  |  |  |  |  |
|  | A | B | C | D | E | F | G |
| Sorszám | Személyes gondoskodás megnevezése | Mennyiség egysége | Nyersanyag ktg. | Rezsiköltség | Nettó intézményi térítési díj | ÁFA | Fizetendő bruttó intézményi térítési díj |
| 6. | Étkeztetés szociálisan rászorultak részére | Ft/fő/adag | 423 | 337 | 760 | 167 | 965 |
|  |  |  |  |  |  |  |  |
|  | A | B | C | D | E | F | |
| Sorszám | Személyes gondoskodás megnevezése | Mennyiség egysége | Szolgáltatási önköltség | Normatív állami hozzájárulás | Számított intézményi térítési díj | Fizetendő intézményi térítési díj | |
| 7. | Bölcsődei gondozás | Ft/fő/nap | 10 557 | 4034 | 6 523 | 1000 | |

*2. melléklet a …./2022. ( ) önkormányzati rendelethez*

*3. melléklet a 21/2014. (IV. 29.) önkormányzati rendelethez*

|  |  |  |  |  |  |  |
| --- | --- | --- | --- | --- | --- | --- |
| **Gyermekek napközbeni ellátása keretében biztosított étkeztetés térítési díjai** | | | | | | |
| Sorszám | A | B | C | D | E | F |
| Megnevezés | Nyersanyag költség Ft/ellátott/nap | Intézményi rezsiköltség Ft/ellátott/nap | Intézményi térítési díj (nettó) Ft/ellátott/nap | 27 % ÁFA (Ft/ellátott/nap) | Gyermekétkeztetés intézményi térítési díja bruttó Ft/ellátott/nap |
|  | **Bölcsőde** |  |  |  |  |  |
| 1. | Reggeli | 128 | - | 128 | 34 | 162 |
| 2. | Tízórai | 80 | - | 80 | 22 | 102 |
| 3. | Ebéd | 244 | - | 244 | 66 | 310 |
| 4. | Uzsonna | 112 | - | 112 | 30 | 142 |
| 5. | **Összesen:** | **564** | **-** | **564** | **152** | **716** |
|  | **Óvoda** |  |  |  |  |  |
| 6. | Tízórai | 128 | - | 128 | 34 | 162 |
| 7. | Ebéd | 244 | - | 244 | 66 | 310 |
| 8. | Uzsonna | 112 | - | 112 | 30 | 142 |
| 9. | **Összesen:** | **484** | **-** | **484** | **130** | **614** |
| 10. | Diétás ebéd | 389 | - | 389 | 105 | 494 |
|  | **Általános iskola** |  |  |  |  |  |
|  | *Napközi* |  |  |  |  |  |
| 11. | Tízórai | 128 | - | 128 | 34 | 162 |
| 12. | Ebéd | 356 | - | 356 | 96 | 452 |
| 13. | Uzsonna | 112 | - | 112 | 30 | 142 |
| 14. | **Összesen:** | **596** | **-** | **596** | **160** | **756** |
|  | *Menza* |  |  |  |  |  |
| 15. | Kis menza-Ebéd | 356 | - | 356 | 96 | 452 |
| 16. | Nagy menza-Ebéd | **420** | - | **420** | **113** | **533** |
| 17. | Diétás kis-menza-Ebéd | **527** | - | **527** | **142** | **669** |
|  |  |  |  |  |  |  |
|  | **Középiskolai étkeztetés** | |  |  |  |  |
|  | *Diákotthon* |  |  |  |  |  |
| 18. | Reggeli | 228 | - | 228 | 62 | 290 |
| 19. | Ebéd | **420** |  | **420** | **113** | **533** |
| 20. | Vacsora | 297 | - | 297 | 80 | 377 |
| 21. | **Összesen:** | **945** | **-** | **945** | **255** | **1200** |
|  | *Menza* |  |  |  |  |  |
| 22. | Ebéd | **420** | - | **420** | **113** | **533** |
| 23. | Diétás-Ebéd | **612** | **-** | **612** | **165** | **777** |
|  |  |  |  |  |  |  |
|  | **Tanéven kívüli étkeztetés (táborozás stb.)** | | |  |  |  |
| 24. | Reggeli | 211 | 273 | 484 | 131 | 615 |
| 25. | Tízórai | 130 | 169 | 299 | 81 | 380 |
| 26. | Ebéd | 356 | 462 | 818 | 221 | 1039 |
| 27. | Uzsonna | 113 | 147 | 260 | 70 | 330 |
| 28. | Vacsora | 211 | 273 | 484 | 131 | 615 |

3. melléklet a …./2022. ( ) önkormányzati rendelethez

4. melléklet a 21/2014. (IV. 29.) önkormányzati rendelethez

Házi segítségnyújtás térítési díjai

Személyi gondozás igénybevételéért fizetendő kedvezményes térítési díj

|  |  |
| --- | --- |
| Jövedelem mértéke (Ft): | Gondozási díj Ft/óra |
| 0 - 57 500 | 0 |
| 57 501 - 114 000 | 600 |
| 114.001 - | 1 000 |

Szociális segítés igénybevételéért fizetendő kedvezményes térítési díj

|  |  |
| --- | --- |
| Jövedelem mértéke: | Gondozási díj/óra |
| 0 - 57 500 | 0 |
| 57 501 - 114 000 | 600 |
| 114.001 - | 1 000 |

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: A jelen rendelet tervezetben megállapított intézményi térítési díjak szükségesek a szolgáltatások biztosításához. A rendeletmódosítás elfogadása egy reálisabb finanszírozási rendszert alapoz meg, amely az ellátást igénybe vevők jövedelmi helyzetét kevésbé terheli meg, viszont egy igazságosabb teherviselés felé mutat az Alaptörvényben foglalt kötelezettségekre utalva.

**Költségvetési hatása**: A rendeletmódosítás hatására a fenntartó számára az intézmény működtetése racionálisabbá válik, jelentős megtakarítást, arányosabb teherviselést eredményez.

**Környezeti, egészségi hatása**: A tervezetben foglaltak a hatályba lépéskor közvetlen környezeti és egészségi következményei nincsenek. A fenntartónak a belépési hozzájárulásból származó bevételi forrást az intézmény működtetésére és fejlesztésére kell fordítani, ez a későbbiek során kihat a környezeti változásra is.

**Adminisztratív terheket befolyásoló hatása**: Az adminisztratív terhek kisebb mértékben növekednek, amelyhez a személyi feltételei adottak.

**Egyéb hatása**: Nincs.

**A rendelet megalkotásának szükségessége**: Az Szt.-ben rögzítettek miatt szükséges április 1. napjáig az intézményi térítési díjak megállapítása.

**A rendelet megalkotása elmaradása esetén várható következmények**:

A Szoc.tv. előírása indokolja a térítési díjak felülvizsgálatát és az intézményi térítési díj megállapítását.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

|  |  |  |  |  |  |
| --- | --- | --- | --- | --- | --- |
| **4.**  **Mellékletek**  **TASZII által biztosított szociális szolgáltatások 2022. évi önköltség számításai és javaslat az intézményi térítési díj megállapítására** | | | | | |
|  |  |  |  |  |  |
|  |  |  |  |  |  |
| **Étkeztetés szállítási díja:** |  |  |  |  |  |
| 2022-ben a szállítás tervezett dologi kiadása: |  |  |  | 1 000 000 |  |
|  |  | 1 fő sofőr bére+járulék | | 4 027 320 |  |
|  |  | 1 fő kisegítő bére+járulék | | 3 905 000 |  |
|  |  |  | összesen: | 8 932 320 |  |
|  | 50% a szociális étk-re jutó kiadás: | | | 4 466 160 |  |
|  | tervezett kiszállítandó adagszám: | | | 18 034 |  |
|  | 1 adagra jutó tervezett szállítás díja: | | | 248 |  |
|  | **Javasolt intézményi térítési díj:** | | | **245** |  |
|  |  |  |  |  |  |
| **Házi segítségnyújtás** |  |  |  |  |  |
|  | 2022. évi tervezett kiadás | | | 34 082 000 |  |
|  | Feladatot ellátók száma: | | | 6 |  |
|  | Gondozási napok száma: | | | 249 |  |
|  | Gondozási órák száma: | | | 8 475 |  |
|  | 1 gond.fő/órára jutó kiad: | | | 4 021 |  |
|  | **Javasolt intézményi térítési díj:** | | |  |  |
|  |  | **gondozási díj Ft/óra:** | | **1 000** |  |
|  |  |  |  |  |  |
| **Jelzőrendszeres házi segítségnyújtás:** |  |  |  |  |  |
|  | 2022. évi tervezett kiadás | | | 2 100 000 |  |
|  | Készülékek tervezett száma: | | | 60 |  |
|  | 1 készülékre eső össz.kiad: | | | 35 000 |  |
|  | ellátási napok száma: | | | 365 |  |
|  | 1 napra eső készülék kiad: | | | 96 |  |
|  | **Javasolt intézményi térítési díj Ft/ellátási nap:** | | | **90** |  |
|  |  |  |  |  |  |
| **Nappali ellátás:** |  |  |  |  |  |
|  | 2022. évi tervezett kiadás | | | 9 633 000 |  |
|  | Ellátottak száma: | |  | 25 |  |
|  | 1 főre eső kiadás: | |  | 385 320 |  |
|  | Ellátási napok száma: | | | 254 |  |
|  | 1 napra eső kiadás: | | | 1 517 |  |
|  | **Javasolt intézményi térítési díj:** | | | **0** |  |
|  |  |  |  |  |  |
| **Időskorúak bentlakásos ellátása:** |  |  |  |  |  |
|  | 2022. évi tervezett kiadás | | | 255 200 000 |  |
|  | Ellátottak száma: | |  | 57 |  |
|  | 1 főre eső kiadás: | |  | 4 477 193 |  |
|  | Ellátási hónapok száma: | | | 12 |  |
|  | 1 hónapra eső kiadás: | | | 373 099 |  |
|  | 1 napra (30) eső kiadás: | | | 12 437 |  |
|  | **Javasolt intézményi térítési díj** | | |  |  |
|  |  | **Ft/fő/nap** | | **6 000** |  |
|  |  |  |  |  |  |
| **Szociális étkeztetés:** |  |  |  |  |  |
|  | 2022. évi tervezett kiadás | | | 26 752 000 |  |
|  | 1 adag nyersanyag költség : | | | 344 |  |
|  | 1 adag rezsiköltség: | | | 274 |  |
|  | 1 adag nettó tér díj: | | | 618 |  |
|  | áfa |  |  | 167 |  |
|  | Javasolt intézményi térítési díj, bruttó: | | | **785** |  |
|  |  |  |  |  |  |
| **Bölcsődei gondozás:** |  |  |  |  |  |
|  | 2022. évi tervezett kiadás | | | 48 560 000 |  |
|  | ellátottak száma: | |  | 20 |  |
|  | ellátási napok: | |  | 230 |  |
|  | Gondozási napok tervszáma | | | 4 600 |  |
|  | 1 ellátási nap/főre eső kiad: | | | 10 557 |  |
|  | **Javasolt intézményi térítési díj Ft/fő/nap:** | | | **1 000** |  |

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Fábiánné Hoffman Márta** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |  |
| --- | --- | --- | --- | --- |
| **Külsős partner** | |  | | |
| **név** | **beosztás** | | **aláírás** | **megjegyzés** |
| **Varga András** | **TASZII Intézményvezető** | |  |  |
| **Gönye József** | **GAMESZ Igazgató** | |  |  |