Iktatószám: HIV/2590-3/2022.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2022. március 31-i rendes nyilvános ülésére**

**Tárgy:** A Teréz Anya Szociális Integrált Intézmény Szakmai Programjának, valamint Szervezeti és Működési Szabályzatának módosítása

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Teréz Anya Szociális Integrált Intézmény (továbbiakban: TASZII) Szakmai Programjának, Szervezeti és Működési Szabályzatának mellékleteinek módosítása szükségessé vált.

A módosítások oka:

Az intézményvezető azzal a kéréssel fordult a Fenntartóhoz, hogy az Intézmény SZMSZ-ben rögzített engedélyezett létszámkeretét egy fő határozatlan idejű közalkalmazotti jogviszonyban foglalkoztatott konyhai kisegítő státusszal bővíthesse a biztonságos munkavégzés érdekében.

Az Intézmény működésének racionalizálása felülvizsgálatra került a koronavírus világjárvánnyal összefüggésben, mely kapcsán a Hévíz Város Önkormányzata Képviselő-testületének 141/2020. (VIII.14.) határozata alapján a Szervezeti és Működési Szabályzat létszámra vonatkozó része módosult. Két lépcsőben került sor a létszámleépítésre 2020. szeptember és október hónapokban.

A konyhai és takarítói feladatok ellátása a jelenlegi létszám esetén csak a mindennapi üzemmód esetén van biztosítva, szabadságok kiadása, betegszabadság, táppénz esetére a napi teendők ellátása csak külső munkaerő (alkalmi munkavállaló, nyugdíjas szövetkezet) bevonása mellett biztosítható. Mindez a napi munkaszervezés mellett jelentős rizikót és megterhelést is jelent. Az egy fő további státusz létrehozása esetén az új munkaerőt oda lehet csoportosítani, ahol szükséges beosztás és munkaköri leírás alapján.

A Zala Megyei Kormányhivatal ZA/030/664-4/2022. számú „Szakmai segítségnyújtás” megjelölés levelében foglalkozik azon kérdéssel, hogy általában a helyi önkormányzati költségvetési szervek szervezeti és működési szabályzatának jóváhagyása a képviselő-testület vagy a polgármester hatáskörébe tartozik-e.

Az Áht. az irányítási jogviszony tartalmát valamennyi költségvetési szervre kiterjedően állapítja meg, tekintet nélkül a költségvetési szerv által ellátott közfeladatra. Ennek értelmében az Áht. 9. §-ában felsorolt hatáskörök alkalmazandók valamennyi költségvetési szervre - így a helyi önkormányzati költségvetési szervekre is -, fenntartva annak a lehetőségét, hogy törvény eltérően határozza meg az irányítási hatásköröket.

Tekintettel az Áht. 9. § b) pontjának és a 9/A. § (1) bekezdésének együttes értelmezésére megállapítható, hogy a polgármester abban az esetben gyakorolja jogkörét, ha az irányítási hatáskört illetően törvény, az irányítási hatáskör gyakorlására való jogosultság vonatkozásában törvény vagy kormányrendelet másképp nem rendelkezik. Eszerint az egyes helyi önkormányzati költségvetési szervek tekintetében ezen általános szabálytól az ágazati jogszabályok eltérhetnek. Mindebből fakadóan szükséges az egyes helyi önkormányzati költségvetési szervek szempontjából az adott ágazatra vonatkozó jogszabályok áttekintése.

A szociális igazgatásról és szociális ellátásokról 1993. évi III. törvény 92/C. § (1) bekezdése szerint a nem állami fenntartó

*a)* gondoskodik az intézmény szervezeti és működési szabályzatának, szakmai programjának, szakosított ellátást nyújtó intézmény esetében házirendjének elkészítéséről,

*b)* biztosítja az intézmény gazdálkodásának és működésének törvényességét.

Fentieknek megfelelően tehát a Hévíz Város Önkormányzat fenntartásában működő szociális intézmény Szakmai Programjának, valamint Szervezeti és Működési Szabályzatának elfogadása a Képviselő-testület hatáskörébe tartozik.

A 2022. március 3-án megtartott, intézményvezetők közös megbeszélésén, a GAMESZ konyha ellátás kapcsán merült fel a munkaerőhiány okozta működési veszély, hiszen tartósan kettő szakács álláshely betöltetlen, és ez a diétás ételek biztosítását teheti hosszú távon fenntarthatatlanná. A diétás ételekre főként a szociális étkeztetés területén van szükség, ahol már a Képviselőtestület korábban lehetővé tette a hétégi étkeztetés biztosítását külső vállalkozás által. Megfontolandó, hogy ha továbbra is fennáll a munkaerő hiánya, a feladat ellátás biztosítása érdekében célszerű előzetesen kidolgozni az önként vállalt bentlakásos, illetve a kötelezően ellátandó szociális étkezés átszervezésének lehetőségét.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Program, Szervezeti és Működési Szabályzat elfogadása

1. Hévíz Város Önkormányzat Képviselő-testülete a Teréz Anya Szociális Integrált Intézmény

a) Szervezeti és Működési Szabályzatának 1. és 3. mellékletének módosítását az előterjesztés 1. melléklete alapján jóváhagyja, mellékletek hatályba lépésének időpontja 2022. május 31.,

b) az a) pontban meghatározott létszámkeret szükséges forrása a Teréz Anya Szociális Integrált Intézmény 2022. évi költségvetésében rendelkezésre áll.

2. A Képviselő-testület elrendeli, hogy az intézményvezető 2022. május 31-ig dolgozza ki a bentlakásos és a szociális étkeztetés átszervezésének lehetőségét.

**Felelős:** Papp Gábor polgármester

Varga András intézményvezető

**Határidő:** 2022. május 31.

**3.**

1. számú melléklet

Létszám: 58 fő

|  |  |  |
| --- | --- | --- |
|  | **3. melléklet**  **Teréz Anya Szociális Integrált Intézmény**  **8380 Hévíz, Szent András u. 11/A.** | |
| **Létszámkeret nyilvántartása** | |  |
|  | |  |
| **Munkakör** | | **2022. május 31-től** |
|  | |  |
| **Idősek bentlakásos ellátása** | |  |
| Egészségügyi ágazati vezető | | **1** |
| Ápoló, gondozó | | **17** |
| Takarító | | **4** |
| Gépkocsivezető, műszaki munkatárs | | **2** |
| Szociális munkatárs, terápiás munkatárs (1 fő 8 órás, 3 fő 6 órás) | | **4** |
| Mosónő, vasalónő (4 órás) | | **1** |
| Konyhai kisegítő | | **3** |
| **Összesen:** | | **32** |
|  | |  |
| **Központi irányítás** | |  |
| Intézményvezető | | **1** |
| Intézményvezető helyettes | | **1** |
| Gazdasági ügyintéző | | **1** |
| Szociális ügyintéző | | **1** |
| **Összesen:** | | **4** |
|  | |  |
| **Házi segítségnyújtás** | |  |
| Vezető gondozó és jelzőrendszeres házi segítségnyújtás koordinátor | | **1** |
| Gondozó | | **5** |
| **Összesen:** | | **6** |
|  | |  |
| **Jelzőrendszeres házi segítségnyújtás** | |  |
| Jelzőrendszeres koordinátor | | **0** |
| **Összesen:** | | **0** |
|  | |  |
| **Szociális étkeztetés** | |  |
| Konyhai kisegítő | | **2** |
| Gépkocsivezető, műszaki munkatárs | | **0** |
| **Összesen:** | | **2** |
|  | |  |
| **Nappali ellátás** | |  |
| Nappali ellátás vezető | | **1** |
| **Összesen:** | | **1** |
|  | |  |
| **Család- és Gyermekjóléti Szolgálat** | |  |
| Családsegítő | | **2** |
| **Összesen:** | | **2** |
|  | |  |
| **Bölcsőde** | |  |
| Bölcsődevezető, kisgyermeknevelő | | **1** |
| Kisgyermeknevelő | | **4** |
| Bölcsődei dajka | | **2** |
| **Összesen:** | | **7** |
|  | |  |
| **Családi- és nővédelmei egészségügyi gondozás** | |  |
| Védőnő | | **2** |
| **Összesen:** | | **2** |
|  | |  |
| **Háziorvosi ügyeleti ellátás** | |  |
| Ügyeleti koordinátor (6 órás) | | **1** |
| Gépkocsivezető | | **0** |
| Takarító (6 órás) | | **1** |
| **Összesen:** | | **2** |
| **Mindösszesen:** | | **58** |

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Boros Lajosné** | **számviteli ügyintéző** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| **TASZII**  **Varga András** | **intézményvezető** |  |  |